b"\n_START_ARTICLE_\nCultura isl\xc3\xa0mica\n_START_PARAGRAPH_\nLa cultura isl\xc3\xa0mica  s\xc3\xb3n les pr\xc3\xa0ctiques culturals dels pobles islamitzats. Es considera que aquesta cultura va tenir el seu apogeu durant l'edat mitjana, \xc3\xa8poca que coincideix amb la m\xc3\xa0xima extensi\xc3\xb3 que arribaren a tenir els diferents regnes de car\xc3\xa0cter musulm\xc3\xa0.\n_START_SECTION_\nArtesania\n_START_PARAGRAPH_\nTot i que pr\xc3\xa0cticament no hi ha un desenvolupament de l'escultura a l'art isl\xc3\xa0mic, si \xc3\xa9s destacable el treball realitzat en objectes de metall, ivori i cer\xc3\xa0mica, objectes elaborats amb una gran perfecci\xc3\xb3 t\xc3\xa8cnica. Tamb\xc3\xa9 \xc3\xa9s destacable el nivell de les pintures i il\xc2\xb7lustracions de llibres (sagrats i profans) que es dugueren a terme a l'antiguitat."